প্রসঙ্গত, ঝিনাইদহের তৎকালীন সাব-ডিভিশনাল পুলিশ অফিসার মাহবুব উদ্দিন আহমেদ বীরবিক্রম, ১৭ এপ্রিল ১৯৭১ মুজিবনগর সরকারের শপথগ্রহণ অনুষ্ঠান শেষে ঐতিহাসিক গার্ড অব অনার প্রদান করেন। এত কিছুর পরও রাজনৈতিক ও ব্যক্তিস্বার্থ হাসিলের জন্য আমাদের পুলিশ বাহিনীকে নানা অপকর্মে ব্যবহার করা হচ্ছে এবং আমাদের পুলিশও তাদের কর্তব্য ও ঐতিহ্যের কথা ভুলে গিয়ে ব্যবহৃত হচ্ছেন। যা আমাদের জন্য অত্যন্ত বেদনাদায়ক, সেই সাথে আতঙ্কজনকও বটে। আমরা চাইবো আমাদের পুলিশ বাহিনীর প্রতিটি সদস্যের মনের ভিতরে মুক্তিযুদ্ধের সেই চেতনা জাগ্রত হবে জাগ্রত হবে তাদের বিবেক ও কর্তব্যবোধ। আমাদের পুলিশবাহিনীও আমাদের বন্ধু হয়, আমাদের সেবক হয়েই আমাদের পাশে থাকবে- এমনটাই প্রত্যাশিত।